ड्रग्स रोकने के लिए क्रिकेट खिलाएगी चंडीगढ़ पुलिस
चंडीगढ़| शहरकी पुलिस युवाओं को नशे से दूर रखने के लिए समय समय पर अभियान चलाती है। लेकिन, इस बार चंडीगढ़ पुलिस ने युवाओं को इस बूरी लत से दूर रखने के लिए क्रिकेट खिलाने का फैसला किया है। चंडीगढ़ पुलिस शहर में 24 से 26 मार्च तक मनीमाजरा दशहरा ग्राउंड में क्रिकेट टूर्नामेंट का आयोजन करेगी। जिसका मकसद युवाओं को नशे से दूर रखना होगा। इसे पुलिस स्टेशन आईटी पार्क और वहां की कई कंपनियों द्वारा कराया जाएगा। इसके मुकाबले हार्ड टेनिस की बॉल से होंगे और दोनों टीमों को 12-12 ओवर खेलने का मौका मिलेंगा। पूरा टूर्नामेंट नॉकआउट आधार पर खेला जाएगा। यानी एक मैच हारने वाली टीम टूर्नामेंट से बाहर हो जाएगी। तीन दिन तक होने वाले इस टूर्नामेंट में 16 टीमें चुनौती पेश करेंगी। जिसमें इंद्रा कालोनी, सुभाष नगर, किशनगढ़ की टीमों के अलावा आईटी पार्क की कंपनियों और पुलिस स्टेशन के कई खिलाड़ी भी खेलेंगे। नशे के अलावा इसमें शहर को प्रदूषण मुक्त रखने को प्रेरित करेंगे। विजेता टीम को साइकिल दी जाएगी, जबकि रनरअप टीम को टीशर्ट और बैट देकर सम्मानित करेंगे।
hin_Deva hin_Deva